[ca] Aquesta tesi presenta els resultats de l'estudi de casos fet a la comarca de la Noguera i basat en la figura del voluntariat de sis entitats de la Noguera. L'objectiu de la recerca és comprendre les relacions i la imbricació de la figura voluntària tant en les entitats com en general en la comunitat on està inserida. Els subjectes d'estudi han estat, per tant, persones voluntàries escollides per mostreig intencional i per quota amb el suport dels professionals de les entitats escollides. En coherència amb l'objectiu, s'ha escollit, per tant, la metodologia qualitativa. S'han fet entrevistes en profunditat per conèixer, des d'una perspectiva fenomenològica, la comprensió que tenen del rol que desenvolupen (motivacions, funcions, identitat, discurs al voltant del rol, etc.) i observar els diversos capitals que mobilitzen (social, cultural, humà i simbòlic), que aporten i que extreuen de la vida associativa i comunitària que tenen. Les entrevistes s'han completat amb els grups de discussió que han permès observar els discursos, creences compartides, inquietuds i aspectes crítics al voltant del rol de voluntari. A través de l'entrevista o mètode Delphi, s'han pogut contrastar les creences, idees i aportacions del voluntariat amb les dels professionals que treballen en les entitats de les quals formen part, que han permès entendre millor la imbricació amb els professionals, amb l'organització i també amb la comunitat. A partir de l'anàlisi de les dades obtingudes, es presenten un seguit de conclusions i també propostes i reflexions, aportacions macro-, meso- i microsocials, que es presenten amb la voluntat que contribueixin a la millora de la tasca voluntària en el si de les organitzacions.

[en] This thesis presents the results of case studies carried out in the region of La Noguera and based on voluntary workers of six entities in this region. The aim of the research was to understand the relationships and the integration of voluntary workers both in the organizations and, in general, in their local community. The subjects of the study were, therefore, volunteers chosen by intentional quota sampling carried out with the support of the professionals of the chosen entities. In keeping with the objective, the qualitative methodology was chosen. In-depth interviews were conducted to find out, from a phenomenological perspective, their understanding of the role they play; motivations, functions, identity, discourse around their role, and so forth, and to observe the diverse capitals they mobilize (social, cultural and human and symbolic), give to and take from their volunteering and community actions. Interviews were completed with focus groups that revealed the discourse, shared beliefs, concerns, and critical issues surrounding the role of volunteer. The Delphi interview or method enabled comparing the beliefs, ideas and contributions of volunteers with those of the professionals who work in the organizations to which they belong and have allowed a better understanding of their integration with the professionals, the organization and also with the community. Based on the analysis of the data obtained, a series of conclusions is presented as well as proposals and reflections at macro-, meso- and micro-social levels, with the intention of contributing to the improvement of voluntary work within voluntary organizations.